Ngozi Okonjová-Iwealová

Ngozi Okonjová-Iwealová, PhD (neprechýlene: Ngozi Okonjo-Iweala; * 13. júl 1954 Ogwashi-Uku, Nigéria) je nigérijská ekonómka a expertka na medzinárodný rozvoj. Je členkou predstavenstiev spoločností Standard Chartered, Twitter, Global Alliance for Vaccines and Immunization (GAVI) a African Risk Capacity (ARC). 15. februára 2021 bola vymenovaná do funkcie generálnej riaditeľky Svetovej obchodnej organizácie. Jej funkčné obdobie začalo 1. marca 2021. Stala sa tak prvou ženou a prvým Afričanom v tejto funkcii. Vo funkcii sa chce zaoberať predovšetkým bojom s biedou a chudobou.

Životopis 
V roku 1976 absolvovala „magna cum laude“ Harvard University s A.B. z ekonómie. V roku 1981 získala doktorát z regionálnej ekonómie a rozvoja od Massachusetts Institute of Technology.

V rokoch 2003 až 2006 a 2011 až 2015 bola ministerkou financií Nogérie a na krátko aj ministerka zahraničných vecí. Bola prvou ženou v oboch pozíciách. 25 rokov pracovala v Svetovej banke. V roku 2012 bola prvou kandidátkou ženou a Afričankou na post prezidenta skupiny Svetovej banky.

Jej manželom je neurochirurg Dr. Ikemba Iweala.

Referencie

Zdroj

Externé odkazy 
 Profil na webovej stránke WTO

Nigérijskí ekonómovia
Absolventi Harvard University
Absolventi MIT
Ministri financií Nigérie
Ministri zahraničných vecí Nigérie
Generálni riaditelia Svetovej obchodnej organizácie